Komission päätös 911/75/EHTY, tehty 7 päivänä huhtikuuta 1975, rauta- ja terästeollisuuden tuotteiden myynnistä Norjan kuningaskunnassa



Virallinen lehti nro L 088 , 09/04/1975 s. 0007 - 0008

Suomenk. erityispainos Alue 13 Nide 4 s. 0084

Kreikank. erityispainos: Luku 08 Nide 1 s. 0127

Ruotsink. erityispainos Alue 13 Nide 4 s. 0084

Espanjank. erityispainos: Luku 08 Nide 2 s. 0043

Portugalink. erityispainos: Luku 08 Nide 2 s. 0043



KOMISSION PÄÄTÖS 911/75/EHTY, tehty 7 päivänä huhtikuuta 1975, rauta- ja terästeollisuuden tuotteiden myynnistä Norjan kuningaskunnassa EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen, ja erityisesti sen 2-6, 60, 70 ja 95 artiklan, ja erityisesti sen ensimmäisen ja toisen luetelmakohdan, sekä katsoo, että yhteisöä ja sen jäsenvaltioita sitoo Norjan kuningaskunnan kanssa tehty sopimus siitä päivästä alkaen, jona tämä sopimus tuli voimaan tätä varten määrättyjen määräysten mukaisesti, toisin sanoen 1 päivästä tammikuuta 1975, tällä sopimuksella Norja sitoutui soveltamaan alueellaan ja yhteisön välisissä suhteissa perustamissopimuksen 60 artiklan perusteella yhteisön alueella sovellettavien yhtäläisten hintojen sääntöjä; yhteisö puolestaan sitoutui laajentamaan 60 artiklaan perustuvien sääntöjen soveltamista yhteisöön kuuluvien yritysten suorittamiin liiketoimiin Norjan markkinoilla, yhteisön laajennuttua on osoittautunut tarpeelliseksi täydentää Euroopan hiili- ja teräsyhteisön perustamissopimuksen 60 artiklaa soveltavia päätöksiä velvoittamalla yhteisön rauta- ja terästeollisuuden yrityksiä julkaisemaan meriliikennettä sisältävän liikenteen sopimusehtojen muutokset; olisi tarpeen, että tämä vaatimus laajennetaan koskemaan Norjan kuningaskunnan alueen rauta- ja terästeollisuuden tuotteiden myyntiin, näiden sääntöjen tällaisesta laajentamisesta ei ole määrätty sopimuksessa; se on kuitenkin 5 artiklan määräysten mukainen, joka antaa yhteisölle tehtävän varmistaa tavanomaisten kilpailun edellytysten syntymisen, ylläpitämisen ja noudattamisen; tämän laajentamisen tarkoitus on myös toteuttaa yhteisön tavoitteet, erityisesti kansainvälisen kaupan kasvun edistäminen sekä ulkomaanmarkkinoilla sovellettujen hintojen pysyminen kohtuullisissa rajoissa (3 artiklan f kohta), tämä laajentaminen on tämän vuoksi 95 artiklan ensimmäisen ja toisen kohdan merkityksessä tapaus, josta ei sopimuksessa määrätä, näiden sääntöjen laajentaminen olisi varmistettava tarkoituksenmukaisilla toimenpiteillä; olisi määrättävä sopimuksen 64 artiklassa määrättyjen sakkojen soveltamisesta rikkomustapauksessa, näiden sääntöjen laajentamisen seurauksena ei saa olla sopimuksessa määrättyjen tapojen mukaisen muuttamisen estäminen; mahdolliset säännökseen tehdyt muutokset, jotka johtuvat 60 artiklan soveltamisesta, olisi laajennettava myös Norjan markkinoilla suoritettuihin liiketoimintoihin, komissiolla on edellä mainitun sopimuksen osalta valtuudet lykätä laajennettujen sääntöjen soveltamista asiaa koskevaa suojatoimenpidettä sovellettaessa, ja kuultuaan neuvoa-antavaa komiteaa ja yksimielisen ministerineuvoston puoltavan lausunnon mukaisesti, ON TEHNYT TÄMÄN PÄÄTÖKSEN: 1 artikla Euroopan hiili- ja teräsyhteisön perustamissopimuksen 60 artiklan määräyksiä sekä tämän artiklan soveltamiseksi tehdyissä päätöksissä olevia määräyksiä sovelletaan EHTY:n perustamissopimuksen 80 artiklassa tarkoitettujen rauta- ja terästeollisuuden yritysten Norjan kuningaskunnan alueella suoritettuihin EHTY:n perustamissopimuksen liitteen I 4 200 -4 500 nimikenumeroihin kuuluvien tuotteiden liiketoimintoihin. 2 artikla Terästeollisuuden yritysten velvollisuudesta julkaista liikenteen sopimusehtojen muuttamiset yhteisön satamien välistä meriliikennettä sisältävissä kuljetusyhteyksissä 23 päivänä toukokuuta 1973 tehdyn komission päätöksen 73/152/EHTY määräyksiä sovelletaan yhteisön satamien ja Norjan satamien välistä meriliikennettä sisältäviin kuljetusyhteyksiin. 3 artikla EHTY:n perustamissopimuksen 64 artiklan määräyksiä sovelletaan yrityksiin, jotka eivät noudata tämän päätöksen 1 ja 2 artiklan määräyksiä. 4 artikla Komissio voi lykätä tämän päätöksen soveltamista Norjan alueella suoritettaviin liiketoimintoihin Norjan ja Euroopan hiili- ja teräsyhteisön kesken tehtyyn sopimukseen sisältyviä suojaamistoimia sovellettaessa. 5 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. 6 artikla Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä huhtikuuta 1975. Komission puolesta Puheenjohtaja François-Xavier ORTOLI